
	SABIEDRĪBA AR IEROBEŽOTU ATBILDĪBU 

	
	”JELGAVAS PILSĒTAS sLIMNĪCA”

	Brīvības bulvāris 6, Jelgava, LV-3002. tālrunis 63027606, fakss 63030100. E-pasts: info@jpslimnica.lv
Bankas konts Nr. LV58 UNLA0008 0005 0020 3, AS „SEB banka”. Kods UNLALV2X. Reģ. Nr. 41703007038



Jelgavā

Uz 06.07.2026., 18:36

Nr. 3-1/348/G/2026 

Ieinteresētajiem pretendentiem
Skaidrojumi un precizējumi par Iepirkumu 
“Nedzīvojamās ēkas pārbūve par garderobes ēku”, ID nr. JPS 2026/20M
Jautājums: Nolikuma 6. Pielikums (Finanšu piedāvājums):
Iepirkuma nolikuma pielikumā Nr. 6 “Finanšu piedāvājums” tabulā cena jānorāda par iepirkuma priekšmetu “Nedzīvojamās ēkas pārbūve par garderobes ēku”. Nav izdalīta otra tāme ar nosaukumu "Slimnīcas pagraba stāva telpu vienkāršota pārbūve". Līdz ar to Pretendentam nav skaidrs kāda cena ir jānorāda pielikumā Nr. 6 – tikai par tāmi, kuras priekšmets ir “Nedzīvojamās ēkas pārbūve par garderobes ēku” vai jāskaita abas tāmes kopā. 
Lūdzam Pasūtītāju precizēt iepirkuma nolikuma pielikumu Nr. 6 vai sniegt skaidrojumu kāda cena jānorāda esošajā tabulā. 

Atbilde: 

Iepirkumu komisija izskatot Pretendenta jautājumu, piekrīt veikt korekcijas Iepirkuma Nolikuma 6. Pielikumā (Finanšu piedāvājums) un veikt grozījumus Iepirkumu dokumentācijā, nepagarinot piedāvājumu iesniegšanas termiņu:
Esošā redakcija:

	Iepirkuma priekšmets
	Cena,                   EUR bez PVN
	PVN (21%), 

EUR
	Kopējā cena, EUR ar PVN

	”Nedzīvojamās ēkas pārbūve par garderobes ēku”  
	
	
	


Jaunā redakcija: 
	Iepirkuma priekšmets
	Cena,                   EUR bez PVN
	PVN (21%), 

EUR
	Kopējā cena, EUR ar PVN

	1. Nedzīvojamās ēkas pārbūve par garderobes ēku: 

	1.1. Nedzīvojamās ēkas pārbūve par garderobes ēku
	
	
	

	1.2. Slimnīcas pagraba stāva telpu vienkāršota pārbūve
	
	
	

	Kopā, EUR
	
	
	


Jautājums: Nolikuma 6. Pielikums (Finanšu piedāvājums):
Iepirkuma nolikuma pielikumā Nr. 6 “Finanšu piedāvājums” ir iekļauts skaidrojošais apraksts – 

* Pasūtītāja finanšu rezerve var tikt izmantota neparedzētiem darbiem, kas var rasties saskaņā izmaiņām normatīvajos aktos, kā arī gadījumos, kurus Būvuzņēmējam nav bijis iespējams paredzēt Līguma noslēgšanas brīdī. Pasūtītāja finanšu rezerve nevar tikt izmantota Darbiem, kas jāveic saskaņā ar Līgumu, kā arī gadījumā, kad Būvuzņēmējs ar nodomu, vai aiz neuzmanības ir kļūdījies materiālu daudzuma, to cenu un Darba izmaksu aprēķinos, kas nepieciešami Darbu veikšanai. Ja Līguma darbības laikā Pasūtītāja finanšu rezerve netiek izmantota vai netiek izmantota pilnībā, tad Izpildītājam nav tiesību pieprasīt no Pasūtītāja neizmantoto Pasūtītāja rezerves daļu.

Nekur citur dokumentos, tai skaitā tāmēs, Pretendents neatrod sadaļu “Pasūtītāja finanšu rezerve” kā arī šajā pielikumā nav skaidrs, kuru sadaļu ar simbolu “*” tiek paskaidrota. 

Lūdzam Pasūtītāju sniegt skaidrojumu, kur iepirkuma dokumentos atrodama informācija un, tā finanšu piedāvājumā norādāma, par Pasūtītāja finanšu rezervi vai veikt korekcijas iepirkuma pielikumā Nr. 6, svītrojot skaidrojošo atsauci. 

Atbilde:
Iepirkumu komisija izskatot potenciālā Pretendenta priekšlikumu Iepirkuma Nolikuma 6. Pielikumā, piekrīt veikt korekcijas Iepirkuma dokumentācijā, svītrojot skaidrojošo atsauci Iepirkuma Nolikuma 6. Pielikumā (Finanšu piedāvājums) un veikt Iepirkuma Nolikuma grozījumus, nepagarinot piedāvājumu iesniegšanas termiņu:
* Pasūtītāja finanšu rezerve var tikt izmantota neparedzētiem darbiem, kas var rasties saskaņā izmaiņām normatīvajos aktos, kā arī gadījumos, kurus Būvuzņēmējam nav bijis iespējams paredzēt Līguma noslēgšanas brīdī. Pasūtītāja finanšu rezerve nevar tikt izmantota Darbiem, kas jāveic saskaņā ar Līgumu, kā arī gadījumā, kad Būvuzņēmējs ar nodomu, vai aiz neuzmanības ir kļūdījies materiālu daudzuma, to cenu un Darba izmaksu aprēķinos, kas nepieciešami Darbu veikšanai. Ja Līguma darbības laikā Pasūtītāja finanšu rezerve netiek izmantota vai netiek izmantota pilnībā, tad Izpildītājam nav tiesību pieprasīt no Pasūtītāja neizmantoto Pasūtītāja rezerves daļu.

Jautājums: Nolikuma p. 21.1., 21.4.:
Iepirkuma nolikuma 21.1. un 21.4. punktos ir nekorektas atsauces uz nolikuma punktiem, proti – iepirkuma nolikumā nav atrodams punkts 18.11.7. 

Lūdzam Pasūtītāju veikt korekcijas iepirkuma nolikumā, norādot korektu atsauci uz nolikuma punktiem. 

Atbilde:

Nolikuma p. 21.1., 21.4. tika konstatēta parakstīšanas kļūda, Nolikumā p. 21.1., 21.4. tiek veikti labojumi Iepirkuma Nolikumā. Iepirkuma Nolikums tiek grozīts, nepagarinot piedāvājumu iesniegšanas termiņu:
	Esošā redakcija:
	Jaunā redakcija:


	20.1. Komisija iepirkuma līguma slēgšanas tiesības piešķir Pretendentam, kurš atzīts par atbilstošu pretendentu kvalifikācijas pārbaudē, tehniskā un finanšu piedāvājuma atbilstības pārbaudē, kura piedāvājums ir saimnieciski visizdevīgākais piedāvājums, kuru piedāvājums ir ar viszemāko kopējo piedāvājuma cenu EUR bez PVN, un uz kuru neattiecas Nolikuma 18.11.7. punktā noteiktie pretendentu izslēgšanas noteikumi. 
	20.1. Komisija iepirkuma līguma slēgšanas tiesības piešķir Pretendentam, kurš atzīts par atbilstošu pretendentu kvalifikācijas pārbaudē, tehniskā un finanšu piedāvājuma atbilstības pārbaudē, kura piedāvājums ir saimnieciski visizdevīgākais piedāvājums, kuru piedāvājums ir ar viszemāko kopējo piedāvājuma cenu EUR bez PVN, un uz kuru neattiecas Nolikuma 19.11.7. punktā noteiktie pretendentu izslēgšanas noteikumi. 

	20.2. Komisija ir tiesīga lemt par iepirkuma līguma slēgšanas tiesību piešķiršanu nākamajam Pretendentam, kura piedāvājums atbilst Nolikumā noteiktajām prasībām, kura piedāvājums ir nākamais saimnieciski visizdevīgākais piedāvājums, kuru piedāvājums ir ieguvis nākamo visaugstāko maksimāli piešķiramo punktus skaitu, un attiecībā uz kuru nav iestājušies Nolikuma 18.11.7. punktā minētie izslēgšanas noteikumi; 
	21.4. Komisija ir tiesīga lemt par iepirkuma līguma slēgšanas tiesību piešķiršanu nākamajam Pretendentam, kura piedāvājums atbilst Nolikumā noteiktajām prasībām, kura piedāvājums ir nākamais saimnieciski visizdevīgākais piedāvājums, kuru piedāvājums ir ieguvis nākamo visaugstāko maksimāli piešķiramo punktus skaitu, un attiecībā uz kuru nav iestājušies Nolikuma 19.11.7. punktā minētie izslēgšanas noteikumi; 


Jautājums: Nolikuma p. 21.4.:
Iepirkuma nolikuma 21.4. punktā norādīts, ka, gadījumā, ja jāizvēlas nākamais pretendents, tad izvēlas to, kura piedāvājums ir ieguvis nākamo visaugstāko maksimāli piešķiramo punktu skaitu. Tai pat laikā Iepirkuma nolikuma: 6.1. punktā norādīts – Iepirkumu līgums tiks slēgts ar pretendentu, kurš iesniegs nolikumā izvirzītajām prasībām atbilstošu saimnieciski izdevīgāko piedāvājumu ar zemāko cenu. 21.1. punktā norādīts - Komisija iepirkuma līguma slēgšanas tiesības piešķir Pretendentam, kurš atzīts par atbilstošu pretendentu kvalifikācijas pārbaudē, tehniskā un finanšu piedāvājuma atbilstības pārbaudē, kura piedāvājums ir saimnieciski visizdevīgākais piedāvājums, kuru piedāvājums ir ar viszemāko kopējo piedāvājuma cenu EUR bez PVN, un uz kuru neattiecas Nolikuma 18.11.7. punktā noteiktie pretendentu izslēgšanas noteikumi. 

Lūdzam Pasūtītāju sniegt skaidrojumu, kāds ir saimnieciski izdevīgāka iepirkuma kritērijs, tai skaitā paskaidrot par ko tiks piešķirti punkti Pretendentiem vai attiecīgi koriģēt iepirkuma dokumentāciju, precizējot saimnieciski izdevīgāka piedāvājuma izvēles kritēriju. 

Atbilde: Nolikuma p.21.4.:

Nolikuma p. 21.4. tika konstatēta parakstīšanas kļūda, Nolikumā p. 21.4. tiek veikti labojumi. Iepirkuma Nolikums tiek grozīts, nepagarinot piedāvājumu iesniegšanas termiņu:

	Esošā redakcija:
	Jaunā redakcija:


	20.1. Komisija ir tiesīga lemt par iepirkuma līguma slēgšanas tiesību piešķiršanu nākamajam Pretendentam, kura piedāvājums atbilst Nolikumā noteiktajām prasībām, kura piedāvājums ir nākamais saimnieciski visizdevīgākais piedāvājums, kuru piedāvājums ir ieguvis nākamo visaugstāko maksimāli piešķiramo punktus skaitu, un attiecībā uz kuru nav iestājušies Nolikuma 18.11.7. punktā minētie izslēgšanas noteikumi; 
	20.1. Komisija ir tiesīga lemt par iepirkuma līguma slēgšanas tiesību piešķiršanu nākamajam Pretendentam, kura piedāvājums atbilst Nolikumā noteiktajām prasībām, kura piedāvājums ir nākamais saimnieciski izdevīgākais piedāvājums ar viszemāko cenu, un attiecībā uz kuru nav iestājušies Nolikuma 19.11.7. punktā minētie izslēgšanas noteikumi;


Jautājums: Nolikuma 8. Pielikums:
Iepirkuma nolikuma pielikumā Nr. 8 “Iepirkuma līgums nr.{projekts}” 11.5. punktā  norādīts – Būvdarbu izpildei izmantojamo būvizstrādājumu, iekārtu, mehānismu, konstrukciju un inženierkomunikāciju garantijas termiņš tiek noteikts 5 (pieci) gadi no akta par būves pieņemšanu ekspluatācijā apstiprināšanas datuma. Garantijas nodrošinājumam jābūt spēkā vismaz 36 (trīsdesmit sešus) kalendāros mēnešus no akta par būves pieņemšanu ekspluatācijā apstiprināšanas dienas, pieskaitot vēl 10 (desmit) kalendārās dienas. 


Vēršam Pasūtītāja uzmanību, ka Ministru kabineta 2014. gada 1. oktobra noteikumu Nr. 529 “Ēku būvnoteikumi” 176.2. punkts, nosaka Šo noteikumu 176. punktā minētais būvdarbu garantijas termiņš nav piemērojams iekārtām, kas tiek uzstādītas būvdarbu laikā. Iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā, līdz ar to sagatavotā līguma projekta 11.5. punkts ir pretrunā minētajiem Ministru kabineta noteikumiem.
Lūdzam Pasūtītāju veikt korekcijas Iepirkuma nolikuma pielikuma Nr. 8 11.5. punktā, nosakot, ka garantijas termiņš iekārtam tiek noteikts attiecīgā ražotāja tehniskajā dokumentācijā. 
Atbilde: 

Iepirkumu komisija izskatot Pretendenta jautājumu, piekrīt veikt korekcijas Iepirkuma Nolikuma 8. Pielikumā (Iepirkuma līguma projekts) p. 11.5. un veikt grozījumus Līguma projektā, nepagarinot piedāvājumu iesniegšanas termiņu:
	Esošā redakcija:
	Jaunā redakcija:


	1.1. Būvdarbu izpildei izmantojamo būvizstrādājumu, iekārtu, mehānismu, konstrukciju un inženierkomunikāciju garantijas termiņš tiek noteikts 5 (pieci) gadi no akta par būves pieņemšanu ekspluatācijā apstiprināšanas datuma. Garantijas nodrošinājumam jābūt spēkā vismaz 36 (trīsdesmit sešus) kalendāros mēnešus no akta par būves pieņemšanu ekspluatācijā apstiprināšanas dienas, pieskaitot vēl 10 (desmit) kalendārās dienas. 
	11.5. Būvdarbu izpildei izmantojamo būvizstrādājumu, konstrukciju un inženierkomunikāciju garantijas termiņš tiek noteikts 5 (pieci) gadi no akta par būves pieņemšanu ekspluatācijā apstiprināšanas datuma. Garantijas nodrošinājumam jābūt spēkā vismaz 36 (trīsdesmit sešus) kalendāros mēnešus no akta par būves pieņemšanu ekspluatācijā apstiprināšanas dienas, pieskaitot vēl 10 (desmit) kalendārās dienas. Garantijas termiņš nav piemērojams iekārtām, kas tiek uzstādītas būvdarbu laikā. Iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā.


Ar cieņu,
SIA „Jelgavas pilsētas slimnīca”
Iepirkumu komisijas sekretārs ________________ /L.Kudrjavceva/
Kudrjavceva, 677837571

